Hari Lima Kudus

Hari Lima Kudus nya siti hari kudus ungkup pengarap Kristian deka ngingatka maya Jesus diregang enggau pemati iya ba Kalvari. Hari tu diintu maya Minggu Kudus, nyadi bagi ari Triduum Paska.

Orang Kristian ari bemacham denominasyen, nyengkaum Katolik, Ortodoks Timur, Lutheran, Anglika, Methodis, Protestan Beserakup enggau sekeda tradisyen Kalvinis, ngintu Hari Lima Kudus enggau chara bepasa enggau servis gerija. Ba mayuh bengkah gerija Katolik, Lutheran, Anglika enggau Methodis, Servis Pemerinsa Tiga Jam diintu ari ngalih hari nyentukka jam 3 lemai—jam ke dirikod dalam Bup Kudus maya pemetang mungkur atas tanah nyentukka pemati Jesus. 

Haribulan ungkup Hari Lima Kudus bebida ari setaun ngagai taun ke nangkanka nya ba kededua kalendar Gregorian enggau Julian. Hari Lima Kudus tu hari ti nyadi hari kemisi rama ba mayuh bengkah menua di serata dunya. Sekeda menua ke mayuh ngundan orang bepengarap Kristian, baka Jereman, bisi undang-undang ti nagang sekeda pengawa baka betanda ba mua mayuh, lumba kuda—kena ngingatka gaya Hari Lima Kudus.

 Penyanding